stanford-oval/wikipedia huggingface dataset:
เชฟกระทะเหล็ก ประเทศไทย
รูปแบบของรายการ > อดีต > รูปแบบที่ 2 > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก และ เชฟกระทะเหล็ก อาหารจีน) โดยทั้งสองฝ่ายจะมีวัตถุดิบหลักและเวลาเป็นตัวกำหนดสำหรับการแข่งขัน (เวลาที่กำหนดในการแข่งขัน คือ 60 นาที) มีการนำเสนอ, การแสดงความคิดเห็น และการตัดสิน หลังผู้ท้าชิงและเชฟกระทะเหล็ก ทำอาหารเสร็จเรียบร้อย จะต้องนำเสนออาหารของตัวเองต่อกรรมการก่อนชิม จากนั้นคณะกรรมการจะทำการแสดงความคิดเห็น พร้อมตัดสินว่า...อาหารจานใดระหว่าง เชฟผู้ท้าชิง หรือ เชฟกระทะเหล็ก จะมีรสชาติชนะใจกรรมการ ในกรณีที่ผลการแข่งขันเสมอกัน จะมีการแข่งขันแบบต่อเวลาพิเศษอีก 30 นาที โดยเชฟทั้งสองฝ่ายจะต้องทำอาหารเพิ่มขึ้นอีก 1 เมนู โดยใช้วัตถุดิบพิเศษที่รายการกำหนดไว้ให้
รูปแบบของรายการ > อดีต > รูปแบบที่ 2 > ช่วงโรงเรียนกระทะเหล็ก

เชฟกระทะเหล็ก จะมาสาธิตการทำอาหารให้แก่ดารารับเชิญและผู้ชมทางบ้านที่สมัครเข้ารวมรายการ รวม 6 ท่าน หรืออาจจะมากกว่านั้น และทุกวันพุธสุดท้ายของแต่ละเดือน เชฟผู้ท้าชิงที่เคยแข่งขันในรายการ จะมาสาธิตการทำอาหารแทนเชฟกระทะเหล็ก หลังจากนั้นจะเลือกผู้ร่วมรายการ 2 ท่าน มาทำอาหารตามเชฟกระทะเหล็กหรือเชฟผู้ท้าชิงที่เคยแข่งขันในรายการ ซึ่งผู้ร่วมรายการที่เหลือ 4 คน จะทำการชิมและให้คะแนนว่าอาหารที่คนไหนทำ อร่อยกว่ากัน คนที่ได้คะแนนมากกว่า จะได้เป็น นักเรียนดีเด่น และได้รับประกาศนียบัตรเป็นของที่ระลึก
รูปแบบของรายการ > อดีต > รูปแบบที่ 3 > ประชันวัตถุดิบ

จะมีวัตถุดิบ 2 ชนิดออกมาให้ได้ชมกัน โดยหนึ่งในนั้นจะเป็นวัตถุดิบหลักที่ใช้แข่งในวันนั้นจริงๆ หรือบางครั้งอาจจะไม่เกี่ยวกับวัตถุดิบเลย แต่จะเป็นการทำอาหารให้แขกรับเชิญได้รับประทานกัน โดยจะมีเชฟประสพโชค ตระกูลแพทย์ (เชฟอาร์ต), เชฟบรรณ บริบูรณ์ (เชฟอิ๊ค), เชฟธัชพล ชุมดวง (เชฟตูน) สลับเปลี่ยนหมุนเวียนกันมา สัปดาห์ละ 2 คนเพื่อเป็นตัวแทนและนำเสนอวัตถุดิบอย่างละฝ่าย พร้อมทั้งทำอาหารจากวัตถุดิบนั้นๆ ให้กับแขกรับเชิญได้รับประทานด้วย
รูปแบบของรายการ > อดีต > รูปแบบที่ 3 > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก และ เชฟกระทะเหล็ก อาหารจีน) โดยทั้งสองฝ่ายจะมีวัตถุดิบหลักและเวลาเป็นตัวกำหนดสำหรับการแข่งขัน (เวลาที่กำหนดในการแข่งขัน คือ 60 นาที) มีการนำเสนอ, การแสดงความคิดเห็น และการตัดสิน หลังผู้ท้าชิงและเชฟกระทะเหล็ก ทำอาหารเสร็จเรียบร้อย จะต้องนำเสนออาหารของตัวเองต่อกรรมการก่อนชิม จากนั้นคณะกรรมการจะทำการแสดงความคิดเห็น พร้อมตัดสินว่า...อาหารจานใดระหว่าง เชฟผู้ท้าชิง หรือ เชฟกระทะเหล็ก จะมีรสชาติชนะใจกรรมการ ในกรณีที่ผลการแข่งขันเสมอกัน อาจจะมีการแข่งขันแบบต่อเวลาพิเศษอีก 30 นาที โดยเชฟทั้งสองฝ่ายจะต้องทำอาหารเพิ่มขึ้นอีก 1 เมนู โดยใช้วัตถุดิบพิเศษที่รายการกำหนดไว้ให้ หรืออาจจะไม่มีการต่อเวลา และคงผลเสมอไว้เช่นเดิม
รูปแบบของรายการ > อดีต > รูปแบบที่ 4 > ช่วงเชฟกระทะเหล็ก

รูปแบบจะคล้ายคลึงกับ เชฟกระทะเหล็ก ประเทศสหรัฐอเมริกา  (อังกฤษ: Iron Chef America) ซึ่งเชฟทั้งสองฝ่ายจะมีเวลาในการแข่งขัน 60 นาที เหมือนเดิม โดยภายใน 20 นาทีแรกนั้น เชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย พร้อมเสิร์ฟด้วยตนเองให้กับคณะกรรมการได้ชิมกันจานต่อจาน โดยคณะกรรมการ 3 คน จะทำการชิมพร้อมกับแสดงความคิดเห็นและให้คะแนนกันแบบระบบเวลาจริงเลย มีคะแนนส่วนนี้ให้ 5 คะแนน ถ้าทำไม่ทัน คะแนนส่วนนี้จะเป็น 0 คะแนนโดยทันที จากนั้นอีก 40 นาทีที่เหลือเชฟทั้งสองฝ่าย ต้องรังสรรค์อย่างน้อย 4 เมนูให้เสร็จทันเวลา ที่มากไปกว่านั้นเพื่อเพิ่มความท้าทายและความกดดันให้กับเชฟทั้งสองฝ่าย ท่านประธานสันติได้เพิ่ม โจทย์พิเศษ (Culinary Curve Ball) ที่สามารถเป็นได้ทั้งวัตถุดิบหรืออุปกรณ์เสริม ซึ่งเชฟทั้งสองฝ่าย ต้องใช้โจทย์พิเศษนี้เป็นองค์ประกอบในเมนูใดเมนูหนึ่งให้ได้นั้นเอง ซึ่งเราจะได้ประหลาดใจไปกับวิธีการแก้ไขสถานการณ์เฉพาะหน้าของเชฟแต่ละท่าน แถมยังได้เห็นถึงจินตนาการและความคิดสร้างสรรค์ของพวกเขา มีคะแนนส่วนนี้ให้ 5 คะแนน และคณะกรรมการ 3  คน ทำการให้คะแนน โดยจะพิจารณาจากคะแนนด้านรสชาติความอร่อย 10 คะแนน, ด้านความสวยงามและความคิดสร้างสรรค์ 5 คะแนน และด้านความสามารถในการดึงรสชาติของวัตถุดิบหลัก 5 คะแนน
รูปแบบของรายการ > อดีต > รูปแบบที่ 4 > ช่วงโรงเรียนกระทะเหล็ก

เชฟกระทะเหล็ก จะมาสาธิตการทำอาหารให้แก่ดารารับเชิญและผู้ชมทางบ้านที่สมัครเข้ารวมรายการ รวม 6 ท่าน หรืออาจจะมากกว่านั้น และทุกวันพุธสุดท้ายของแต่ละเดือน เชฟผู้ท้าชิงที่เคยแข่งขันในรายการ จะมาสาธิตการทำอาหารแทนเชฟกระทะเหล็ก หลังจากนั้นจะเลือกผู้ร่วมรายการ 2 ท่าน มาทำอาหารตามเชฟกระทะเหล็กหรือเชฟผู้ท้าชิงที่เคยแข่งขันในรายการ ซึ่งผู้ร่วมรายการที่เหลือ 4 คน จะทำการชิมและให้คะแนนว่าอาหารที่คนไหนทำ อร่อยกว่ากัน คนที่ได้คะแนนมากกว่า จะได้เป็น นักเรียนดีเด่น และได้รับประกาศนียบัตรเป็นของที่ระลึก
รูปแบบของรายการ > อดีต > รูปแบบที่ 5 > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก แนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระะทะเหล็ก อาหารหวาน, เชฟกระทะเหล็ก อาหารเอเชี่ยนทวิสต์คิวชีน และเชฟกระทะเหล็ก อาหารยุโรป) โดยทั้งสองฝ่ายจะมีวัตถุดิบหลักและจะมีเวลาในการแข่งขัน 60 นาที เป็นตัวกำหนดสำหรับการแข่งขัน โดยภายใน 20 นาทีแรกนั้น เชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย พร้อมเสิร์ฟด้วยตนเองให้กับคณะกรรมการได้ชิมกันจานต่อจาน โดยคณะกรรมการ 3 คน จะทำการชิมพร้อมกับแสดงความคิดเห็นและให้คะแนนกันแบบระบบเวลาจริงเลย มีคะแนนส่วนนี้ให้คนละ 5 คะแนน ถ้าทำไม่ทัน คะแนนส่วนนี้จะเป็น 0 คะแนนโดยทันที จากนั้นอีก 40 นาทีที่เหลือเชฟทั้งสองฝ่าย ต้องรังสรรค์อย่างน้อย 4 เมนูให้เสร็จทันเวลา
รูปแบบของรายการ > อดีต > รูปแบบที่ 5 > การตัดสิน

คณะกรรมการ 3 คน จะทำการชิมอาหารและแสดงความคิดเห็นให้กับเชฟทั้งสองฝ่าย จากนั้นคณะกรรมการ 3 คน จะทำการให้คะแนน โดยจะพิจารณาจากคะแนนด้านจานแรกคนละ 5 คะแนน, รสชาติความอร่อยคนละ 10 คะแนน, ด้านความสวยงามและความคิดสร้างสรรค์คนละ 5 คะแนน และด้านความสามารถในการดึงรสชาติของวัตถุดิบหลักคนละ 5 คะแนน รวม 75 คะแนน
รูปแบบของรายการ > อดีต > รูปแบบที่ 6

ใช้ในวันที่ 8 กรกฎาคม – 9 กันยายน พ.ศ. 2560
รูปแบบของรายการ > อดีต > รูปแบบที่ 6 > ช่วง World Ingredient ภารกิจตามล่าวัตถุดิบสุดขอบโลก

ในช่วงนี้ จะมีลักษณะคล้ายกับช่วงประชันวัตถุดิบในรูปแบบที่ 3 แต่จะเป็นการให้พิธีกรร่วม 2 ท่านคือ เบญจพล เชยอรุณ (กอล์ฟ) และ ชล วจนานนท์ (ชลลี่) มานำเสนอวัตถุดิบที่จะให้ประธานสันติเป็นผู้คัดเลือก เพื่อนำมาใช้ในการแข่งขัน และผู้ชมทางบ้านจะสามารถร่วมสนุกว่าประธานสันติจะเลือกวัตถุดิบชนิดใด เพื่อชิงบัตรกำนัลมูลค่า 10,000 บาท
รูปแบบของรายการ > อดีต > รูปแบบที่ 6 > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก แนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระะทะเหล็ก อาหารหวาน, เชฟกระทะเหล็ก อาหารเอเชี่ยนทวิสต์คิวชีน และเชฟกระทะเหล็ก อาหารยุโรป) โดยทั้งสองฝ่ายจะมีวัตถุดิบหลักและจะมีเวลาในการแข่งขัน 60 นาที เป็นตัวกำหนดสำหรับการแข่งขัน โดยภายใน 20 นาทีแรกนั้น เชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย พร้อมเสิร์ฟด้วยตนเองให้กับคณะกรรมการได้ชิมกันจานต่อจาน จากนั้นอีก 40 นาทีที่เหลือเชฟทั้งสองฝ่าย ต้องรังสรรค์อย่างน้อย 4 เมนูให้เสร็จทันเวลา
รูปแบบของรายการ > อดีต > รูปแบบที่ 6 > การตัดสิน

คณะกรรมการ 3 คน จะทำการชิมอาหารและแสดงความคิดเห็นให้กับเชฟทั้งสองฝ่าย จากนั้นคณะกรรมการ 3 คน จะทำการให้คะแนน โดยจะพิจารณาจากคะแนนด้านจานแรกคนละ 5 คะแนน, รสชาติความอร่อยคนละ 10 คะแนน, ด้านความสวยงามและความคิดสร้างสรรค์คนละ 5 คะแนน และด้านความสามารถในการดึงรสชาติของวัตถุดิบหลักคนละ 5 คะแนน รวม 75 คะแนน
รูปแบบของรายการ > อดีต > แบบที่ 7

ใช้ในวันที่ 11 พฤศจิกายน พ.ศ. 2560 – 14 พฤษภาคม พ.ศ. 2565
รูปแบบของรายการ > อดีต > แบบที่ 7 > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก แนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระะทะเหล็ก อาหารหวาน, เชฟกระทะเหล็ก อาหารเอเชี่ยนแนวผสมผสาน, เชฟกระทะเหล็ก อาหารตะวันตกแนวผสมผสาน และเชฟกระทะเหล็ก อาหารฝรั่งเศส) โดยทั้งสองฝ่ายจะมีวัตถุดิบหลักและจะมีเวลาในการแข่งขัน 60 นาที เป็นตัวกำหนดสำหรับการแข่งขัน เชฟทั้งสองฝ่ายจะต้องรังสรรค์ 5 เมนู ให้เสร็จทันเวลา จากนั้นเมื่อผ่านไป 45 นาที จะมีวัตถุดิบปริศนา (Culinary Curve Ball) ซึ่งเชฟทั้งสองฝ่ายจะต้องนำวัตถุดิบปริศนามาใช้ทำอาหารเป็นวัตถุดิบหลักในเมนูสุดท้ายจาก 5 เมนู (มีเพียงเทปวันที่ 11 และ 18 พฤศจิกายน พ.ศ. 2560 ที่ใช้กติกาจากรูปแบบรายการแบบที่ 4 คือเชฟทั้งสองฝ่ายจะต้องนำวัตถุดิบปริศนานำมาประกอบการรังสรรค์อย่างน้อย 1 เมนูจาก 5 เมนู)
รูปแบบของรายการ > อดีต > แบบที่ 7 > การตัดสิน

จะมีคณะกรรมการ 3 และ 4 คน จะทำการให้คะแนน ซึ่งเกณฑ์การตัดสินคะแนนจะพิจารณาด้านความอร่อย 50 คะแนน, ความคิดสร้างสรรค์เมนู 25 คะแนน, ความคิดสร้างสรรค์ตกแต่งจาน 25 คะแนน และการชูวัตถุดิบหลัก 50 คะแนน รวม 150 คะแนน (ในช่วงวันที่ 11 พฤศจิกายน พ.ศ. 2560 - 12 พฤษภาคม พ.ศ. 2561 จะใช้เกณฑ์การตัดสินจะพิจารณาด้านความอร่อย 10 คะแนน, ความคิดสร้างสรรค์และตกแต่งจาน 5 คะแนน, การชูวัตถุดิบหลัก 5 คะแนน และวัตถุดิบปริศนา 5 คะแนน (ในเทปวันที่ 28 มกราคม พ.ศ. 2561 ซึ่งจะมีคะแนนพิเศษซึ่งก็คือ โจทย์พิเศษ 2 อีกคนละ 5 คะแนน))
รูปแบบของรายการ > อดีต > แบบที่ 7 > การตัดสิน > รูปแบบที่ 1 Blind Tasting

ในรูปแบบ Blind Tasting คณะกรรมการจะไม่ทราบมาก่อนว่าเมนูอาหารแต่ละจานที่จะได้รับประทานนั้นเป็นของเชฟท่านใด เพื่อป้องกันปัญหาการล็อกผล โดยกรรมการทั้งสี่จะเก็บตัวในระหว่างที่เชฟทั้งสองทำการรังสรรค์เมนู และเมื่อเข้าสู่ช่วงการตัดสิน เชฟทั้งสองจะถูกนำไปเก็บตัวและดูการตัดสินผ่านทางจอมอนิเตอร์ และอาหารของเชฟทั้งสองจะถูกเสิร์ฟให้แก่คณะกรรมการทำการตัดสิน โดยคณะกรรมการจะทำการตัดสินหน้าเวทีของ Kitchen Stadium (ในวันที่ 11 พฤศจิกายน พ.ศ. 2560 – 28 พฤศจิกายน พ.ศ. 2563) ต่อมาเปลี่ยนเป็นห้อง Bidding Battle ของ ศึกค้นหาเชฟกระทะเหล็ก (28 กุมภาพันธ์ พ.ศ. 2564 - 14 พฤษภาคม พ.ศ. 2565) โดยจะใช้อักษรย่อว่าเป็นเชฟ A หรือ B ในการแทนตัวเชฟผู้ท้าชิงและเชฟกระทะเหล็ก เริ่มใช้ในวันที่ 11 พฤศจิกายน พ.ศ. 2560 – 28 พฤศจิกายน พ.ศ. 2563 และ 27 กุมภาพันธ์ พ.ศ. 2564 - 14 พฤษภาคม พ.ศ. 2565 นอกจากนี้ตั้งแต่วันที่ 6 พฤศจิกายน พ.ศ. 2564 - 14 พฤษภาคม พ.ศ. 2565 จะสลับจานเสิร์ฟในแต่ละเมนู ทำให้กรรมการคาดเดาแนวทางการทำอาหารของเชฟได้ยากขึ้น
รูปแบบของรายการ > อดีต > แบบที่ 7 > การตัดสิน > รูปแบบที่ 2 เปิดเผย

ในรูปแบบเปิดเผย จะให้ทั้งเชฟกระทะเหล็กและเชฟผู้ท้าชิงเข้าไปในห้อง Bidding Battle ของ ศึกค้นหาเชฟกระทะเหล็ก โดยจะมีคณะกรรมการมานั่งชิมอาหารของเชฟกระทะเหล็กและเชฟผู้ท้าชิงพร้อมกัน โดยมีการเปิดเผยหน้าเชฟกระทะเหล็กและเชฟผู้ท้าชิงแบบให้เห็นแบบต่อหน้าต่อตา แต่จะยังมีการวิจารณ์คล้าย ๆ กับรูปแบบ Blind Tasting เดิม เริ่มใช้ในวันที่ 5 ธันวาคม พ.ศ. 2563 – 20 กุมภาพันธ์ พ.ศ. 2564
รูปแบบของรายการ > ปัจจุบัน (แบบที่ 8)

ใช้ในวันที่ 18 มิถุนายน พ.ศ. 2565 - ปัจจุบัน
รูปแบบของรายการ > ปัจจุบัน (แบบที่ 8) > ช่วงแนะนำผู้ท้าชิง

ในช่วงเริ่มรายการ กอล์ฟ - สัญญา ธาดาธนวงศ์ และกระติ๊บ - ชวัลกร วรรธนพิสิฐกุล ซึ่งเป็นพิธีกรภาคสนาม จะเดินทางไปยังร้านอาหารของเชฟผู้ท้าชิง เพื่อแนะนำและทำความรู้จักกับเชฟผู้ท้าชิง โดยเชฟผู้ท้าชิงยังมีการทำเมนูเอกลักษณ์ (Signature Dish) ให้พิธีกรภาคสนามได้รับประทานก่อนจะเข้าสู่การแข่งขันจริง โดยช่วงนี้ใช้ตั้งแต่วันที่ 1 ตุลาคม พ.ศ. 2565 - 1 เมษายน พ.ศ. 2566
รูปแบบของรายการ > ปัจจุบัน (แบบที่ 8) > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตกแนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระทะเหล็ก อาหารหวาน, เชฟกระทะเหล็ก อาหารตะวันตกแนวผสมผสาน, เชฟกระทะเหล็ก อาหารฝรั่งเศส, เชฟกระทะเหล็ก อาหารยุโรปแนวผสมผสาน, เชฟกระทะเหล็ก อาหารยุโรปร่วมสมัย) โดยผู้ท้าชิงสามารถกำหนดโจทย์เพื่อทดสอบเชฟกระทะเหล็กได้ด้วย โดยจะต้องแข่งขันทั้งหมด 2 รอบ ดังนี้
รูปแบบของรายการ > ปัจจุบัน (แบบที่ 8) > ช่วงเชฟกระทะเหล็ก > รอบแรก

ทั้งสองเชฟจะมีวัตถุดิบหลักอย่างแรกซึ่งจะใช้ในการทำเมนูที่ 1 และเมนูที่ 2 ไปก่อน และจะมีเวลาในการแข่งขัน 60 นาที เป็นตัวกำหนดสำหรับการแข่งขัน โดยเชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย และต้องเสิร์ฟเมนูแรกให้คณะกรรมการชิมไปก่อนภายใน 15 นาทีแรก จึงจะกลับมาแข่งขันต่อได้ จากนั้นอีก 5 นาทีต่อมา จะต้องตัดเชฟผู้ช่วยออก 1 คน (จะเหลือ 3 คน) และจะมีวัตถุดิบที่ 2 ซึ่งจะใช้ในการทำเมนูที่ 3 และเมนูที่ 4 และเมื่อเหลือ 20 นาทีสุดท้าย จะต้องตัดเชฟผู้ช่วยออกอีก 1 คน (จะเหลือ 2 คน) และจะมีวัตถุดิบปริศนา (Culinary Curve Ball) ซึ่งเชฟทั้งสองฝ่ายจะต้องนำวัตถุดิบปริศนามาใช้ทำอาหารเป็นวัตถุดิบหลักในเมนูที่ 5 และเมื่อหมดเวลา ทั้งสองเชฟจะต้องเสิร์ฟทั้ง 4 เมนูที่เหลือให้คณะกรรมการได้ชิมในลำดับต่อไป เมื่อคณะกรรมการชิมอาหารทั้ง 4 เมนูเสร็จสิ้น จะต้องไปแข่งขันต่อในรอบ One-On-One Battle หรือการแข่งขันแบบตัวต่อตัวต่อไป
ตั้งแต่วันที่ 17 กันยายน พ.ศ. 2565 ได้มีการปรับเปลี่ยนกติกาเล็กน้อย โดยเมื่อเปิดตัววัตถุดิบที่ 2 ไปแล้ว จะมีเวลาเหลืออีก 15 นาทีที่เชฟทั้งสองฝ่ายจะต้องทำอาหารและเสิร์ฟเมนูจากวัตถุดิบที่ 2 อีก 1 เมนูให้คณะกรรมการชิม และเมื่อหมดเวลา 60 นาที ทั้งสองเชฟจะต้องเสิร์ฟทั้ง 3 เมนูที่เหลือให้คณะกรรมการได้ชิมในลำดับต่อไป
รูปแบบของรายการ > ปัจจุบัน (แบบที่ 8) > ช่วงเชฟกระทะเหล็ก > รอบ One-On-One Battle (การแข่งขันแบบตัวต่อตัว)

ทั้งสองเชฟจะต้องแข่งขันกันแบบตัวต่อตัว โดยไม่มีเชฟผู้ช่วยเลย โดยจะต้องรังสรรค์อาหารจากวัตถุดิบหลัก 1 อย่าง และเมื่อประตู Supermaket เปิด ทั้งสองเชฟจะต้องไปช็อปปิ้งวัตถุดิบเพิ่มเติมใน Supermaket ภายใน 3 นาที เมื่อหมดเวลาประตูจะปิด ถ้าออกมาไม่ทันจะถูกขังไว้ใน Supermaket เป็นเวลา 5 นาที และจะต้องทำอาหารเมนูที่ 6 เมนูสุดท้ายภายในเวลา 30 นาที หลังเปิดตัววัตถุดิบ เมื่อหมดเวลาทั้งสองเชฟจะต้องเสิร์ฟเมนูที่ 6 เมนูสุดท้าย ให้คณะกรรมการได้ชิมในลำดับต่อไป
ตั้งแต่วันที่ 11 กุมภาพันธ์ พ.ศ. 2566 - ปัจจุบัน ได้มีการปรับกติกาการช็อปปิ้งวัตถุดิบใน Supermarket เล็กน้อย โดยอิงจากการเปลี่ยนสีของไฟฉากเป็นสีแดง ซึ่งยังคงมีเวลาในการช็อปปิ้งเพียง 3 นาทีนับตั้งแต่ไฟเปลี่ยนสี แต่จะไม่มีการขัง โดยหลังหมดเวลา ไฟฉากจะเปลี่ยนสีจากสีแดงกลับไปเป็นสีขาว และเชฟทั้งคู่จะต้องออกจาก Supermarket ทันที โดยไม่สามารถเข้าไปได้อีก
รูปแบบของรายการ > ปัจจุบัน (แบบที่ 8) > ช่วงเชฟกระทะเหล็ก > รูปแบบพิเศษ Fast & Delicious

ใช้ในวันที่ 9 ธันวาคม พ.ศ. 2566 และ 10 กุมภาพันธ์ พ.ศ. 2567
เชฟทั้งสองฝ่ายจะมีเวลาทั้งหมด 75 นาที สำหรับการทำอาหารทั้ง 6 เมนู โดยทั้งสองฝ่ายจะไม่ทราบว่าโจทย์วัตถุดิบจะออกมาในเวลาใด และต้องเสิร์ฟให้กับคณะกรรมการภายในเวลาใด ซึ่งเชฟทั้งสองฝ่ายจะต้องบริหารเวลาด้วยตนเอง
รูปแบบของรายการ > ปัจจุบัน (แบบที่ 8) > การตัดสิน

ให้ทั้งเชฟกระทะเหล็กและเชฟผู้ท้าชิงนำอาหารเข้าไปที่ห้อง Bidding Battle ของศึกค้นหาเชฟกระทะเหล็ก (ในวันที่ 18 มิถุนายน - 17 ธันวาคม พ.ศ. 2565) หรือโต๊ะกรรมการด้านหลังของ Kitchen Stadium (11 กุมภาพันธ์ พ.ศ. 2566 - ปัจจุบัน) และอธิบายอาหารด้วยตัวเองเพื่อเสิร์ฟให้คณะกรรมการ 4 คน ที่มานั่งชิมอาหารพร้อมกัน โดยยังคงมีการวิจารณ์อาหารคล้าย ๆ กับรูปแบบก่อนหน้า ซึ่งมีเกณฑ์การตัดสินคะแนนคือ รสชาติ, ความคิดสร้างสรรค์ และการชูวัตถุดิบหลัก ส่วนลำดับเวลาการเสิร์ฟและคะแนนการตัดสินเป็นดังนี้
| วันที่ใช้ \ เวลาเสิร์ฟ | รอบแรก> นาทีที่ 15 | รอบแรก> นาทีที่ 35 | รอบแรก> หลังจบรอบ | รอบ One-on-One Battle> หลังจบรอบ | คะแนนสูงสุดต่อจาน> เมนูที่ 1-5 | คะแนนสูงสุดต่อจาน> เมนูที่ 6 | คะแนนสูงสุดต่อจาน> รวม |
| --- | --- | --- | --- | --- | --- | --- | --- |
| 18 มิถุนายน - 31 กรกฎาคม พ.ศ. 2565 | เสิร์ฟ 1 เมนูจากวัตถุดิบที่ 1 | ไม่ต้องเสิร์ฟ | เสิร์ฟ 4 เมนูที่เหลือ | เสิร์ฟเมนูที่ 6 | 15 คะแนน | 30 คะแนน | 105 คะแนน |
| 6 สิงหาคม - 10 กันยายน พ.ศ. 2565 | เสิร์ฟ 1 เมนูจากวัตถุดิบที่ 1 | ไม่ต้องเสิร์ฟ | เสิร์ฟ 4 เมนูที่เหลือ | เสิร์ฟเมนูที่ 6 | 10 คะแนน | 50 คะแนน | 100 คะแนน |
| 17 กันยายน พ.ศ. 2565 - ปัจจุบัน | เสิร์ฟ 1 เมนูจากวัตถุดิบที่ 1 | เสิร์ฟ 1 เมนูจากวัตถุดิบที่ 2 | เสิร์ฟ 3 เมนูที่เหลือ | เสิร์ฟเมนูที่ 6 | 10 คะแนน | 50 คะแนน | 100 คะแนน |
สำหรับรูปแบบ Fast & Delicious มีเกณฑ์การตัดสินคะแนนคือ รสชาติ, ความคิดสร้างสรรค์ และการชูวัตถุดิบหลัก ซึ่งจะให้คะแนนสูงสุด 10 คะแนนต่อจาน รวมคะแนนสูงสุด 60 คะแนน
ทั้งนี้ หากเชฟผู้ท้าชิงสามารถชนะเชฟกระทะเหล็กได้ จะได้รับถ้วยรางวัลเชฟกระทะเหล็ก (Iron Chef Trophy) ไปครอบครองด้วย
เชฟกระทะเหล็ก

รายชื่อเชฟกระทะเหล็กที่ปรากฏในรายการ ซึ่งแสดงสถิติการแข่งขันผลชนะ เสมอ แพ้ ของเชฟกระทะเหล็กแต่ละคน โดยกล่องสีจะแทนแถบสีของชุดเชฟกระทะเหล็ก
| เชฟกระทะเหล็ก | ความเชี่ยวชาญด้านอาหาร | ชนะ | เสมอ | แพ้ | ทั้งหมด | % ชนะ |
| --- | --- | --- | --- | --- | --- | --- |
|   พงษ์ธวัช เฉลิมกิตติชัย | อาหารตะวันตก (Western Cuisine) | 70 | 4 | 12 | 86 | 83.7% |
|   บุญธรรม ภาคโพธิ์ | อาหารญี่ปุ่น (Japanese Cuisine) | 45 | 4 | 16 | 65 | 72.3% |
|   ธนรักษ์ ชูโต | อาหารจีน (Chinese Cuisine) | 68 | 4 | 10 | 82 | 85.4% |
|   ธนัญญา ไข่แก้ว | อาหารหวาน (Dessert) | 55 | 2 | 33 | 92 | 62.0% |
|   ณัฐวุฒิ ธรรมพันธุ์ | อาหารฟิวชัน (Fusion Cuisine) | 24 | 0 | 11 | 35 | 67.6% |
|   พฤกษ์ สัมพันธวรบุตร | อาหารฝรั่งเศส (French Cuisine) | 13 | 1 | 10 | 24 | 56.3% |
|   ธีรภัทร ตียาสุนทรานนท์ | อาหารยุโรป (European Cuisine) | 19 | 0 | 10 | 29 | 65.5% |
|   มาร์ติน บลูโนส | อาหารตะวันตก (Western Cuisine) | 6 | 1 | 2 | 9 | 72.2% |
เชฟกระทะเหล็ก > เชฟกระทะเหล็กในอดีต

| เชฟกระทะเหล็ก | ความเชี่ยวชาญด้านอาหาร | ชนะ | เสมอ | แพ้ | ทั้งหมด | % ชนะ |
| --- | --- | --- | --- | --- | --- | --- |
|   ชัยเทพ ภัทรพรไพศาล | อาหารจีน (Chinese Cuisine) | 1 | 0 | 1 | 2 | 50.0% |
|   เฮง ชุง ไล | อาหารจีน (Chinese Cuisine) | 1 | 1 | 5 | 7 | 21.4% |
|   ธนินธร จันทรวรรณ | อาหารอิตาเลียน (Italian Cuisine) | 6 | 2 | 4 | 12 | 58.3% |
|   ชุมพล แจ้งไพร | อาหารไทย (Thai Cuisine) | 45 | 4 | 5 | 54 | 87.0% |
|   ธรรมศักดิ์ ชูทอง | อาหารยุโรป (European Cuisine) | 5 | 0 | 3 | 8 | 62.5% |
|   ประสพโชค ตระกูลแพทย์ | อาหารเอเชียน (Asian Cuisine) | 40 | 0 | 16 | 56 | 71.4% |
การแข่งขัน

วัตถุดิบหลักที่นำมาใช้รายการบางครั้งก็จะมีราคาแพงและแปลกใหม่ เช่น ปลาเก๋ามังกร, ปลาแซลมอน, ปลาหมึกยักษ์, ปูทาราบะ แต่บางครั้งก็จะเป็นวัตถุดิบที่หาได้ง่ายโดยทั่วไป เช่น กุ้งแม่น้ำ, กะหล่ำปลี เป็นต้น ซึ่งบางครั้งก็แสดงถึงความเป็นพื้นบ้านในประเทศไทย เช่น ปลาร้า, ไก่บ้าน โดยวัตถุดิบหลักในแต่ละสัปดาห์ทั้งเชฟผู้ท้าชิงและเชฟกระทะเหล็กจะต้องนำมาทำอาหาร 5 เมนู ซึ่งจำนวนจานของอาหารแต่ละอย่างที่ต้องเตรียมในการตัดสินนั้นจะมีอย่างน้อย 6 จาน กล่าวคือ เตรียมให้ประธาน 1 จาน และคณะกรรมการตามจำนวนคณะกรรมการในแต่ละสัปดาห์ และต้องเตรียม 1 จาน ของอาหารแต่ละอย่างออกมาต่างหากสำหรับการถ่ายภาพและการนำเสนอ โดยอาหารทั้งหมดจะทำด้วยเชฟกระทะเหล็กและมีผู้ช่วย ปกติแล้วทั้งเชฟผู้ท้าชิงและเชฟกระทะเหล็กจะเตรียมผู้ช่วยเชฟมาเองจำนวน 2 คน (ปัจจุบันต้องเตรียมผู้ช่วยเชฟ 3 คน เนื่องจากในการแข่งขันรอบปกติ จะต้องมีเชฟผู้ช่วยตลอดการแข่งขัน และมีการตัดผู้ช่วยเชฟออก 2 ครั้ง) และอุปกรณ์เครื่องครัว นอกเหนือจากทางรายการที่มีอยู่นำมาใช้ในรายการได้
กรรมการตัดสินในรายการ

ในการตัดสินแต่ละครั้งจะมีกรรมการ 5 คน แต่บางครั้งอาจมี 4-6 คน ทั้งนี้อาจมีแขกรับเชิญเป็นดารา นักแสดงหรือผู้มีชื่อเสียงในวงการบันเทิง 1-2 คนรวมอยู่ด้วย ต่อมาภายหลังมีการเปลี่ยนแปลงจนเหลือกรรมการเพียง 4 ท่าน โดยกรรมการส่วนใหญ่เป็นผู้ทรงคุณวุฒิทางด้านวงการอาหาร และมีชาวต่างชาติด้วยเป็นบางครั้ง เนื่องจากเป็นเชฟที่ประจำอยู่ตามภัคตาคารต่าง ๆ ที่มีชื่อเสียง
กรรมการตัดสินในรายการ > กรรมการประจำรายการ

ตัวอย่างเช่น
สมศักดิ์ รารองคำ (เชฟสมศักดิ์) นายกสมาคมเชฟประเทศไทย กรรมการผู้ตัดสินการแข่งขันทำอาหารเวทีโลก
หม่อมหลวงภาสันต์ สวัสดิวัตน์ (คุณอิงค์) สุดยอดนักชิมและนักวิจารณ์อาหาร ผู้รอบรู้เรื่องวัตถุดิบ เดินทางชิมอาหารมาแล้วทั่วทุกมุมโลก
ลลนา พานิช (แมว) นักเดินทาง และนักชิมอาหารทั่วโลก
วรรณศิริ ศรีวราธนบูลย์ (กุ้ง) บรรณาธิการบริหาร ไทยคลาส มีเดียกรุป
พีระพัฒน์ ตุลยาเดชานนท์ (พีท) Food Blogger ชื่อดัง เจ้าของแฟนเพจ และยูทูปช่อง กินกับพีท (Eat with Pete)
สิริวธู รักษาเกียรติ (ตั๊ก) เค้กดีไซน์เนอร์ และ Food And Bakery คอนเซาท์แท่น ที่ปรึกษาด้านอาหารคาวหวาน นักชิมและนักวิจารณ์อาหาร
เนตรอำไพ สาระโกเศศ (เชฟเนตร) Executive Chef แถวหน้าของประเทศไทย ที่ดูแลร้านอาหารมากกว่า 20 สาขา
ชลทิพย์ ระยามาศ (โบว์ลิ่ง) บล็อกเกอร์ชื่อดัง จาก Eat and Shout กูรูนักชิมระดับประเทศ และคนไทยคนแรกที่ได้รับรางวัล ฟู้ดอินฟอเรนเซอร์ จากสิงคโปร์
แมทธิว เบลเล็ค (เชฟแมทธิว) ผู้อำนวยการฝ่ายอาหารและเครื่องดื่ม โรงแรมรอยัลออคิดเชอราตัน กรุงเทพมหานคร และโรงแรมรอยัลออคิดเชอราตัน หัวหินรีสอร์ทแอนด์สปา จังหวัดประจวบคีรีขันธ์
โอลิวิเย่ร์ คาสเทล่า (เชฟโอลิวิเย่ร์) Co-owner ร้าน 31 Degree Bistro และ President of Bocuse D’or Thailand
กิตติเดช วิมลรัตน์ (แทน) นักวิจารณ์อาหารและ Blogger เจ้าของเพจ ITan - แทนไร้เทียมทาน
อุบลรัตน์ ช่อธีระพฤกษ์ (มาดามตวง) Food Celeb แถวหน้าของประเทศไทย พิธีกรรายการอาหาร ที่ปรึกษาธุรกิจด้านอาหาร
จำนงค์ นิรังสรรค์ (เชฟจำนงค์) ที่ปรึกษาสมาคมเชฟประเทศไทย
ศุภมงคล ศุภพิพัฒน์ (เชฟอาร์ต) เจ้าของ Chef’s table by Chef Art และคณะกรรมการตัดสินรายการแข่งขันทำอาหาร ท็อปเชฟ ไทยแลนด์ (TOP CHEF Thailand)
ภาคภูมิ สุวรรณเตมีย์ (คุณอาร์ต) คณะกรรมการเชลล์ชวนชิม และเจ้าของเพจเจริญพุงพเนจร ตามรอยตำนานร้านดัง
ชัชชญา รักตะกนิษฐ (อาจารย์บิ๊บ) เชฟ อาจารย์ และกรรมการผู้เชี่ยวชาญอาหารนานาชาติ
วิลเมนท์ ลีออง (เชฟวิลแมน) Continental Director of Asia, Worldchefs - World Association of Chefs' Societies, อุปนายกสมาคมเชฟประเทศไทย, ผู้ก่อตั้งสถาบัน Thailand Culinary Academy (สถาบันฝึกและส่งเชฟเยาวชนและมืออาชีพไปแข่งขันในเวทีโลก), หัวหน้าคณะกรรมการตัดสินรายการแข่งขันทำอาหาร ท็อปเชฟ ไทยแลนด์ (TOP CHEF Thailand) และพิธีกร/คณะกรรมการตัดสินรายการเฟ้นหาหัวหน้าเชฟ เฮลล์คิทเช่น ไทยแลนด์ (Hell's Kitchen Thailand)
ฯลฯ
แหล่งข้อมูลอื่น

เว็บไซต์แฟนเพจรายการ เชฟกระทะเหล็ก ประเทศไทย อย่างเป็นทางการ ที่เฟซบุ๊ก
รายการเชฟกระทะเหล็ก ประเทศไทย ย้อนหลัง บน YouTube
เว็บไซต์ สถานีโทรทัศน์สีกองทัพบกช่อง 7
โย่ง เชิญยิ้ม

| โย่ง เชิญยิ้ม |
| --- | --- |
โย่ง เชิญยิ้ม ใน พ.ศ. 2568
สารนิเทศภูมิหลัง
เกิด: 6 พฤษภาคม พ.ศ. 2501 (66 ปี) พิเชษฐ์ เอี่ยมชาวนา
บิดา: ใจ เอี่ยมชาวนา
มารดา: โต้ เอี่ยมชาวนา
คู่สมรส: บุญสม เอี่ยมชาวนา
อาชีพ: นักแสดงตลก นักแสดง นักร้อง
สังกัด: เวิร์คพอยท์ เอ็นเทอร์เทนเมนท์
ศิลปินแห่งชาติ: สาขาศิลปะการแสดง (การแสดงพื้นบ้าน-เพลงฉ่อย) พ.ศ. 2566
โย่ง เชิญยิ้ม หรือ พิเชษฐ์  เอี่ยมชาวนา นักแสดงตลกชาวไทย ผู้สร้างคุณูปการอย่างยิ่งต่อวงการศิลปวัฒนธรรม คือการนำเพลงพื้นบ้านมาแสดงเป็นจำอวดในรายการโทรทัศน์ คุณพระช่วย กลายเป็นอัตลักษณ์เฉพาะที่ปลุกฟื้นกระแสความนิยมเพลงพื้นบ้านให้กลับมาทวีสูงขึ้นอย่างกว้างขวาง พิเชษฐ์ เอี่ยมชาวนา หรือ โย่ง เชิญยิ้ม ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (การแสดงพื้นบ้าน - เพลงฉ่อย) ประจำปี พ.ศ. 2566
ประวัติ

เกิดวันที่ 6 เดือน พฤษภาคม พ.ศ. 2501 เกิดที่ อำเภอวังทอง จังหวัดพิษณุโลก มีบิดาชื่อใจ มารดาชื่อโต้ เอี่ยมชาวนามีชื่อเล่นว่า น้อย เขาจบประถมศึกษาปีที่ 7 จาก โรงเรียนวังทองพิทยาคม
โย่งเป็นคนที่ใจรักศิลปินมาก เป็นคนชอบร้องเพลงฉ่อยถึงขั้นไปร้องเพลงกับคณะเพลงฉ่อยท้องถิ่นมาแล้ว เมื่อแรกเริ่มก่อนที่จะมาเข้าวงการตลกนั้นได้เป็นลิเกในหลายคณะ วันหนึ่งแม่ใช้เขาไปเอาข้าวสารแต่กลับหนีไปเล่นลิเกนานถึง 2 เดือนก่อนจะกลับมาอีกครั้ง และไปเล่นลิเกเหมือนเดิมกับคณะสนมน้อยวังใน เฉลิมชัยลือชา จนมาถึงลิเกคณะศักดิ์นรินทร์ดาวร้ายที่พิษณุโลก โดยเล่นเป็นตัวโจ๊กหรือเรียกว่า ตัวตลก ใช้ชื่อว่า ก้านยาว เก้ากระรัช ที่นั้นเขาได้พบคู่ชีวิตที่เป็นนางเอกลิเกชื่อบุญสม (ชื่อเก่า สมรัก) เขาก็ได้ดูแลแม่จนวาระสุดท้าย
เวลาต่อมาก็อยากเป็นตลก จึงได้มาสมัครมาเป็นตลกที่กรุงเทพมหานครกับ บำเรอ ผ่องอินทรีย์ (โน้ต เชิญยิ้ม) จากนั้นมีคนมาติดต่อให้มาเล่นในคณะน่ารักได้ไม่นานก็ย้ายไปอยู่กับ เด่น ดอกประดู่ คณะเด่นรวมดาว ต่อมาเด่น ดอกประดู่แยกวง จึงตั้งเป็น “คณะรวมดาว” ซึ่งมี ยอด นครนายก ยาว อยุธยา และเขาใช้ชื่อ โย่ง พิษณุโลก เพื่อให้เข้ากับ ยอดและยาว
ต่อมาตั้งวงเอง ชื่อว่า โย่ง พิษณุโลก โดยมีพรรคพวกลิเกที่รู้จักมักคุ้นกันที่พิษณุโลกมารวมวงด้วย เช่น โก๊ะ สุโขทัย (พวง เชิญยิ้ม), แกละ สุโขทัย (แกละ เชิญยิ้ม), ดักแด้ พระประแดง (ดักแด้ เชิญยิ้ม), อ๊อด ราชบุรี, เขียว อยุธยา (เขียวเสวย) และบุญชู สิงห์บุรี (บุญชู เชิญยิ้ม)
ต่อมาเป็ด เชิญยิ้ม ได้มาติดต่อให้ไปเล่นที่รายการ ก่อนบ่ายคลายเครียด จึงเป็นจุดเปลี่ยนของชีวิต ในวันหนึ่งได้มีโครงการบรรพชาของชาวตลกเพื่อถวายเป็นพระราชกุศลแด่สมเด็จพระศรีนครินทราบรมราชชนนี ทำให้เขามีโอกาสพบปะกับตลกมากมาย และในครั้งนั้นได้คุยกับโน้ต เชิญยิ้มเพื่อการเปลี่ยนมาใช้นามสกุลเชิญยิ้ม และในที่สุดเปลี่ยนชื่อมาเป็น โย่ง เชิญยิ้ม ตั้งแต่นั้นเป็นต้นมา
ต่อมา ดักแด้ เชิญยิ้ม ออกไปตั้งคณะใหม่ชื่อว่าคณะดักแด้ เชิญยิ้ม โดยนำเอาอ๊อด ราชบุรี และบุญชู สิงห์บุรี (บุญชู เชิญยิ้ม) ไปด้วย ส่วนเขียว อยุธยานั้นย้ายไปอยู่กับยาว อยุธยา แต่ไม่นานโย่ง เชิญยิ้มก็ได้มีสมาชิกใหม่เพิ่มมา 2 คนคือ เตี้ย พิจิตร และนง เชิญยิ้ม ซึ่งทั้งคู่แยกออกมาจากคณะยอดนครนายกที่เป็นลิเกเก่าเหมือนกัน และต่อมาก็ได้นำลูกชายมาเล่นบ้างชื่อว่าบอย เชิญยิ้ม จนกระทั่งได้มีตลกร่างยักษ์ โยกเยก เชิญยิ้ม เข้ามาอยู่ในคณะด้วยและด้วยความดังและความสามารถในการแสดงตลกของเตี้ย พิจิตร มีสูงจึงแยกคณะไปตั้งคณะเป็นของตังเองใช้ชื่อว่า เตี้ย พิจิตร
สมาชิกของโย่ง เชิญยิ้ม ในปัจจุบันประกอบไปด้วย พวง เชิญยิ้ม, นง เชิญยิ้ม, แกละ เชิญยิ้ม, โยกเยก เชิญยิ้ม และบอย เชิญยิ้ม (ลูกชาย)